Avatar (film)

thumb|250px|Avatar
Avatar, yaiku filem fiksi Amérika ing taun 2009, kang disutradarani James Cameron, lan paragané Sam Worthington, Zoe Saldana,Stephen Lang, Michelle Rodriguez, Joel David Moore, Giovanni Ribisi lan Sigourney Weaver. Avatar dirilis sepisanan tanggal 10 Desèmber 2009 ing London, lan dirilis kanthi Internasional tanggal 16 Dhésèmber, ing Amérika tanggal 18 Desèmber.

Dalan Carita 
Ing taun 2154, manungsa kang urip ing Bumi saya kentèkan sumber daya alami. Mula The Resources Development Administration (RDA) golèk tambang mineral unobtanium ing planit Pandora, kang alasé kebak lan ngorbit ing gas gedhé Polyphemus ing tatanan bintang Alpha Centauri. Pandora gas é beracun kanggo manungsa mula kudu nganggo masker oksigèn, dipanggoni déning para Na'vi, dhuwuré 3 m, kagolong spésies sapient humanoid, kulité warnané biru, kang urip harmoni karo alam lan nyembah déwa ibu yaiku Eywa.

Kanggo ngèksplorasi biosfer ing Pandora, digawé tironan Na'vi kang karan avatar, yaiku dioperasèaké déning manungsa nganggo pikiran kan disambung ing tabung awak kang cocog genetiké. Jake Sully (Worthington)pawongan kang lumpuh, mantan bala, nggantèkaké posisi sadulur kembaré kang wis mati kanggo ngoperasèkaké avataré. Dr. Grace Augustine (Sigourney Weaver) kepala program avatar, nganggep Sully kurang wasis kanggo panalitèn iki, mula dhèwèké diwènèhi ilmuwan yaiku Norm Spellman (Joel David). Nalika lumebu ing alas, Jake diserang déning thanator, mula dhèwèké lumayu. Ing tengah alas dhèwèké dislametaké déning Neytiri Zoe Saldana, salah sawijiné Na'vi wadon. Amarga deleng Jake olèh tandha apik saka Eywa, mula Neytiri nggawa Jake menyang klan-é. Ibuné yaiku ibu Mo'at ngongkon Neytiri kanggo ngajari Jake urip karo masarakat Na'vi liyané.

Kolonel Miles Quaritch (Stephen Lang), ketua RDA wadyabala keamanan swasta, njanjèni Jake supaya sikilé bisa mari. Yèn Jake bisa nggolèk informasi ngèngingi Hometree, panggonan para Na'vi kang ing lemahé akèh unobtaniumé. Grace, Norm, lan Jake padha-padha nyinaosi babagan uripé para Na'vi. Nganti 3 sasi Jake bisa mbaur lan diinisiasi, Jake milih pasangan karo Neytiri. Nalika wadyabala buldoser arep ngancuraké Wit Suci, Jake nyerang buldoser mau. Quaritch ngerti yèn kang nyerang mau Jake, Jake njelasaké yèn para Na'vi ora bakal lunga saka Hometree. Mula Quaritch mutusaké yèn Hometree kudu diancuraké.

Grace wis mènèhi pangertèn marang Parker Selfridge (Giovani Ribisi), yèn ngancuraké Hometree mengko bisa ngrusak jaringan saraf biologi asli Pandora. Mula Parker mènèhi kesempatan kanggo dhèwèké supaya bisa ngajak para Na'vi padha ngungsi. Jake lan Grace ngomong marang para Na'vi yèn dhèwèké iku mata-mata, mula Jake lan Grace ditangkap. Ngerti prakara mengkéné, Quaritch lan pasukané mbedhil Hometree nganti ambruk lan matèni para Na'vi uga bapaké Neytiri ketua para klan. Mo'at mbébasaké Jake lan Grace, nanging awaké metu saka avatar. Lan dipenjarakaké déning wadyabala Quaritch. Nanging juru anggegana Trudy Chacon (Michelle Rodriguez) ngéwangi Jake, Grace, lan Norm. Trudy nggawa pesawat lan kabur bareng-bareng menyang pos Grace, nanging Quaritch weruh, mula pesawat mau ditémbaki lan kena Grace.

Supaya olèh kaparcayan marang para Na'vi, Jake ngubungaké pikirané karo toruk, yaiku naga kang diwedèni lan dikurmati para Na'vi. Jake nemoni para Na'vi ing Tree of Souls kanggo ndonga supaya jiwané Grace bisa pindhah ing avataré. Nanging ora bisa, Grace mati.

Disengkuyung déning Tsu'Tey (Laz Alonso) ketua anyar, kang dadi penerjemah Jake. Jake ngajak para klan kanggo perang nglawan RDA. Quaricth uga nyusun stratégi kanggo ngrusak Tree of Souls. Jake ndonga marang Eywa supaya bisa bantu nyelametaké para Na'vi.

Ing wayah perang, para Na'vi kalah akèh, Tsu'Tey lan Trudy mati, nanging dumadakan para kéwan padha bantu kanggo perang, donga Jake marang Eywa manjur. Na'vi menang. Para manungsa dikon mbalik menyang Bumi. Nanging Jake ditransfer kanthi permanen dadi Na'vi.

Cathetan sikil 

Filem
Film Amérikah Sarékat taun 2009